《读旅闷诗再赋》
元代·方回

身心喜自如，贲趾出无车。
官职休停后，田园废荡余。
宁从若敖馁，不奉子公书。
折槛今烟草，朱云气未舒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。